لاونیا ترپاٹھی

لاونیا ترپاٹھی (پیدائش 15 دسمبر 1990  ) ایک ہندوستانی ماڈل ، اداکارہ اور رقاصہ ہیں جو بنیادی طور پر تیلگو فلم انڈسٹری میں کام کرتی ہیں ۔ ایک ماڈل کی حیثیت سے کیرئیر کی شروعات کرنے اور 2006 میں مس اتراکھنڈ کا اعزاز جیتنے کے بعد ، انہوں نے 2012 میں تیلگو فلم ، اندلا راکشی کے ساتھ ، فلم انڈسٹری میں قدم رکھا ۔

ابتدائی زندگی 
لاونیا ترپاٹھی ہندوستان کے اترپردیش ، ایودھیا میں پیدا ہوئیں اور اتراکھنڈ ، دہرہ دون میں پلی بڑھیں۔  اس کے والد ایک وکیل ہیں جو ہائیکورٹ اور سول عدالت میں پریکٹس کر رہے ہیں اور والدہ ریٹائرڈ اساتذہ ہیں۔ لاونیا سے بڑے ایک بھائی اور ایک بہن ہے۔  دہرہ دونکے مارشل اسکول سے اپنی تعلیم مکمل کرنے کے بعد ، وہ ممبئی چلی گئیں ، جہاں انہوں نے رشی دیارام نیشنل کالج سے اکنامکس میں گریجویشن کی۔ 

لاونیا ترپاٹھی نے بتایا کہ وہ "ہمیشہ شوبز میں آنا چاہتی ہیں" لیکن ان کے والد چاہتے تھے کہ وہ پہلے اپنی تعلیم مکمل کریں۔ اس کے بعد اس نے ماڈلنگ کا آغاز کیا ، لاونیا ترپاٹھی نے 2006 میں مس اتراکھنڈ کا خطاب جیتا تھا۔ پھر وہ مختلف اشتہارات میں نظر آتی رہیں، جبکہ ٹیلی ویژن شوز کا بھی حصہ بنیں ۔ 

مس اُتراکھنڈ کا خطاب جتنے کے بعد لاونیا نے سب سے پہلے ‘ششّش… کوئی ہے نامی ہارر ٹی وی سیریز میں کام کیا،۔  2006 سے 2012 کے درمیان انہوں نے کئی ٹی وی سیریل میں مرکزی کردار میں کام کیا اِس دوران انہوں نے بہت سے بڑے بڑے برانڈز  کے لیے اشتہارات بھی کیے ۔

لاونیا ترپاٹھی بھرتناٹیم اور کتھک میں ایک تربیت یافتہ کلاسیکل ڈانسر ہیں، دہرہ دون میں وہ بھرتناٹیم اور کتھک کی اسٹیج پرپھارمنںس بھی دے چکی ہیں۔ بھرتناٹیم اور کتھک رقص کا مظاہرہ انہوں نے فلم بلے بلے مگادی وائی میں دکھایا۔

اشتہارات 
لاونیا ترپاٹھی نے تلنگانہ کے ٹریفک پولیس ڈیپارٹمنٹ کے ساتھ ایک اشتہار میں کام کیا جس کے لیے انہوں نے کوئی معاوضہ نہیں لیا۔  وہ کچھ مشہور برانڈز کے اشتہاروں میں نمودار ہوئی ہیں جن میں فیئر اینڈ لولی (کاسمیٹکس) اور بنانی سیمنٹ شامل ہیں۔

فلمی کیریئر 
لاونیا ترپاٹھینے اپنی فیچر فلم کی شروعات کا آغاز 2012 کی تیلگو فلم آنڈلا راکشی سے کیا، جس کے پروڈیوس باہوبلی فیم ایس ایس راجامولی تھے،  اس فلم کے لیے ان کے ایک دوست نے اس کردار کے لیے آڈیشن میں شرکت کی تجویز دی تھی ۔  انہوں نے فلم میں مِدھونا کا کردار ادا کیا جس کو سراہا بھی گیا۔ یہ فلم خوب کامیاب رہی اور لاونیا نے ما ٹی وی سے بہترین ڈیبونٹ ایوارڈ جیتا۔ اِس فلم کی ریلیز کے ایک سال کے اندر ہی لاونیا کا نام فلم انڈسٹری کی بڑی اداکاراؤں میں گنا جانے لگا۔اگلے سال اس نے ڈوسوکلٹھا میں اداکاری کی جو بھی کامیاب ثابت ہوئی۔ 2014 میں ، انہوں نےفلم برہمن کے ساتھ تامل سنیما میں قدم رکھا جس میں انہوں نے ایک خواہش مند صحافی گائتری کا کردار ادا کیا۔ انہوں نے نانوم راؤڈی دھان میں جلدی سے اپنا اگلا تمل فلمی کردار ادا کیا ، لیکن جب پروڈکشن کے ایک نئے اسٹوڈیو نے اس پروجیکٹ کی ذمہ داری سنبھالی تو انہیں فلم سے ہٹا دیا گیا۔ لاونیا کا اگلا تیلگو پروجیکٹ اداکار نانی کے ساتھ بھلے بھلے مگادی وائی تھا۔

فلموں کی فہرست

ٹیلی ویژن

حوالہ جات

بیرونی روابط 
 

1990ء کی پیدائشیں
اتراکھنڈ کی خواتین ماڈل
اکیسویں صدی کی بھارتی اداکارائیں
ایودھیا کی شخصیات
بقید حیات شخصیات
بھارتی فلمی اداکارائیں
تمل سنیما کی اداکارائیں
تیلگو سنیما کی اداکارائیں
ہندی ٹیلی ویژن کی اداکارائیں
ڈیرہ دون کی اداکارائیں